
Anexa nr. 1 la Contractul de participare la cursuri nr. ________________ / ___________________________
Obligațiile cursanților cu privire la regulile de

securitate și sănătate în muncă și situații de urgență

Cursanții Școlii de Artă București din cadrul AEUB - ARTE ȘI EVENIMENTE URBANE au datoria să comunice conducătorului instituției:

a) orice situație despre care are motive întemeiate să o considere un pericol pentru securitatea și sănătatea cursanților sau a angajaților instituției

b) orice deficiență a sistemelor de protecție;

c) accidentele suferite de propria persoană;

d) orice defecțiune tehnică ori altă situație care constituie pericol de incendiu. 

Din momentul intrării în sediul Școlii de Artă București, pentru siguranța și sănătatea cursanților, se recomandă respectarea următoarelor reguli:

a) Să solicite informații clare despre locul de desfășurare a cursurilor. 

b) Să fie atenți la căile de circulație utilizate - acestea trebuie să fie curate, libere de materiale sau alte obstacole care ar putea influența deplasarea în siguranță.

c) Pe holuri se vor deplasa încet, fără să alerge, pentru a evita alunecarea și/sau căderea.  

d) Nu vor vorbi la telefonul mobil în timpul deplasărilor între sălile de curs, pe scări, sau pe holurile școlii, pentru a evita accidentele datorate neatenției. 

e) Vor utiliza scările de acces cu deosebită atenție, încet, fără a alerga, pentru a evita împiedicarea sau căderea. 

f) În timpul deplasării pe scări, pentru un plus de siguranță, vor utiliza mâna curentă.

g) Nu vor interveni în niciun fel la amenajările existente în sălile de curs.

h) Vor fuma doar în locurile special amenajate.

i) La ieșirea din curtea instituției, cursanții se vor  asigura în toate direcțiile pentru a nu surprinși de mijloacele de transport. 

În cazul unor situații de urgență, vor respecta următoarele reguli:
Incendiu

a) Identificați căile de evacuare! 

b) În cazul în care ați observat izbucnirea unui incendiu, păstrați-vă calmul și anunțați-l imediat pe managerul instituției, iar dacă este posibil, acționați sistemul de alarmare.

c) Părăsiți ordonat clădirea, orientându-vă cu ajutorul indicatoarelor de evacuare și îndreptați-vă spre Punctul de adunare.

d) Ajutați persoanele aflate în dificultate și care nu se pot evacua.

e) Anunțați la 112 poziția dumneavoastră în clădire.

f) Din afara clădirii anunțați evenimentul la 112. 

g) Rămâneți la o distanță de siguranță față de clădire.

Cutremur

a) Păstrați-vă calmul, nu intrați în panică, liniștiți-i și pe ceilalți colegi. 

b) Nu părăsiți imediat sala de curs sau spațiul în care vă aflați, deoarece faza puternică a mișcării seismice vă poate surprinde pe scări, holuri, paliere, în aglomerație și panică, putându-se produce accidente nedorite.  

c) ATENȚIE! Scările sunt elemente de construcții foarte sensibile la deplasările diferențiate ale etajelor și, chiar dacă ar rezista, deplasarea persoanelor pe scări sub efectul oscilației seismice este extrem de periculoasă.

d) Nu alergați în stradă și nu stați sub clădire, deoarece se pot desprinde bucăți de tencuială și vă puteți accidenta.  

Am luat cunoştinţă de prevederile

instrucțiunilor securitate și sănătate în muncă 
și situații de urgență
CURSANT/ *REPREZENTAT LEGAL
_______________________________________________
(Nume și prenume)

_______________________________________________

(Semnătura)

